**Správa o činnosti APSS v SR 2020**

**10.3. 2021**

**APSS v SR v prvom polroku 2020 musela zvádzať ťažký a náročný zápas za ochranu svojich členov a tí zas na ochranu svojich klientov a zamestnancov. V tomto zápase poskytovatelia s. s. v SR obstáli v porovnaní s ostatnými aj okolitými krajinami najlepšie a obstála aj APSS v SR.**

**Postavenie našej organizácie sa počas pandémie výrazne posilnilo, lebo APSS v SR sa stala lídrom v téme sociálnych služieb o čom svedčí akceptácia APSS v SR aj novou vládou, posilnenie akceptácie APSS v SR v médiách, ale najmä v komunite sociálnych služieb a poskytovateľov, ako aj výrazné posilnenie činnosti asociácie vo verejnosti.**

**Dôkazom je dôvera poskytovateľov, rast členskej základne – takmer o 100% (nárast členov na 225, t. j. 575 zariadení a takmer 14 000 klientov a 10 000 zamestancov)** a to aj verejných poskytovateľov, **veľké množstvo ďakovných e-mailov a tiež fakt, že o rady v téme sociálnych služieb začali vedenie APSS v SR žiadať aj bežní ľudia, či už prostredníctvom sociálnych sieti, e-mailov a dokonca aj cez telefonáty.**

Činnosť a viditeľnosť APSS v SR vzbudila dôveru aj u veľkých spoločností, ktoré boli poskytovateľom nápomocní keď nám začalo veľmi pomáhať v 1. vlne pandémie. Aj naši partneri zareagovali pozitívne a keď RTVS nevedela povedať či bude, alebo nebude môcť byť II. ročník Dobrého srdca, tak sme sa rozhodli financie, ktoré firmy alokovali na tento projekt dať na zakúpenie OOPP pre našich členov, ktorí od krajov dostali OOPP málo, alebo ich dostávali neskoro. **Pre každého člena sme zakúpili 5 prateľných a 5 jednorazových intervenčných sád OOPP z darov od spoločnosti Kimberly Clark – Depend v hodnote 15 000 E a od spoločnosti Hartmann Rico v hodnote 25 000 E a od Nadácie Vokswgen Slovakia v hodnote 20 000 E.** **K nim sa pridala aj Nadácia aj ďalšie firmy a to najmä Nadácia J&T a Nadácia EPH, ktoré nám venovali testovanie PCR testami v hodnote 480 000 E, spoločnosť Philip Morris Slovakia tablety v hodnote 89 218, 80 E a k tomu aktívne SIM karty v hodnote 50 688 E. TV JOJ darovala na zbierku Dobré srdce pomáha mediálny priestor v hodnote 1,4 mil. Eur.**

**Okrem darov cez zbierku Dobré srdce pomáha sme pre našich členov získali a prerozdelili 60 000 E pre poskytovateľov krízovej intervencie z projektu Spolu pre Slovensko cez Nadáciu Markíza. Spoločnosť Danone našim členom darovala Hami kapsičky v hodnote 6 600 E, spoločnosť Professional Support v prvom kole pracie prášky v hodnote 6 000 E a v druhom kole čistiace prostriedky Jar a Mr. Proper v hodnote 5 000 E. Poisťovňa Dôvera rozdala našim členom 600 l dezinfekcie a 600 ochranných štítov a od spoločnosti Bez hmyzu sme získali a rozdali členom 1 000 plátených ochranných rúšok. Ak teda nerátame mediálny priestor TV JOJ, tak sme členom asociácie rozdali dary, alebo financie všetko spolu v hodnote 769 506 E.**

Vďaka našim stabilným partnerom GP APSS v SR na rok 2020 spoločnosti Kimberly Clark, 1. HP APSS v SR na rok 2020 Hartman Rico a 2. HP APSS v SR na rok 2020 spoločnosti Cleaning ako aj vďaka ďalším partnerom konferencie sme mohli **18. novembra 2020 zrealizovať v poradí VII. odbornú konferenciu asociácie, ale v poradí I. on-line konferenciu APSS v SR v Penati Clube v Bratislave.** Mali sme výborný ohlas členov aj odbornej verejnosti na túto konferenciu, ktorá našim členom, ale aj ďalším účastníkom nečlenom priniesla mnoho rád a odpovedí na pálčivé aktuálne otázky v neustupujúcej pandémii.

**Dary a pomoc v čase pandémii veľmi zaktivizovali koordinátorov APSS v SR, za čo im patrí veľká vďaka, lebo len s ich pomocou sa mohli všetky dary a všetka pomoc dostať k členom, k ich klientom a zamestnancom.**

Vedenie APSS v SR sa okrem aktivít, ktoré sú v mesačnom harmonograme zhrnuté nižšie v texte, snaží byť neustále na tepe diania a tak sa nám darilo zväčša presadiť naše zámery a požiadavky vyplývajúce z akútnej situácie**:**

* **Presadili sme, aby MPSVR SR upustilo od vracania príspevku MPSVR SR na zabezpečenie služby počas 1. vlny pandémie a s miernymi úpravami počas celej doby trvania núdzového stavu.**
* **Presadili sme vďaka neoblomnej kritike krajov pri prerozdeľovaní OOPP v 1. vlne spravodlivejšiu pomoc počas 2. vlny pandémie (či už zásobovanie antigénovými testami, alebo aj intervenčnými OOPP pre covidové zariadenia)**
* **Podarilo sa nám získať vyššie odmeny pre pracovníkov sociálnych služieb, než ktoré prisľúbil premiér – MPSVR SR navýšilo sumu z vlády o polovicu z vlastného rozpočtu**
* **Inšpirovali sme rezort na úhradu vitamínov pre ZSS a na preplácanie infekčného príplatku pre zariadenia v karanténe**
* **Pripomienkovali sme zmenu Zákonníka práce a požiadavky sme zaslali vláde cez RÚZ, ale aj Zákon o koncesionárskych poplatkoch**
* **Vydali sme 4 čísla sociálneho občasníka ŠANCA, ktorý sa dostal už aj do stánkov a má už aj malú predplatiteľskú základňu.**

To, čo sa nám, žiaľ, presadiť nepodarilo bolo celoplošné odškodnenie poskytovateľov s. s. za 1. a 2. vlnu pandémie. Udeľovanie dotácií z MPSVR SR na tzv. „humanitárnu pomoc“ nespĺňa dostatočné a ani spravodlivé pokrytie časti strát poskytovateľov sociálnych služieb.

**V roku 2021 máme pred sebou tiež veľké výzvy:**

1. **Zvládnutie očkovania a celkovo 2. vlny pandémie bez čo možno najmenších strát na životoch**
2. **Presadzovanie systémových zmien v sociálnych službách, z ktorých časť je aj v Programovom vyhlásení vlády:**

* **nový zákon o sociálnych službách**
* **zákon o dlhodobej starostlivosti**
* **zjednotenie posudkovej činnosti**
* **presadenie zvýšenej úhrady zo zdravotných poisťovní za ošetrovateľské úkony v ZSS**
* **jednotný príspevok v odkázanosti / štátna dávka /viac viazaný na občana, ale poukazom nie keš na účet občana (zabráni zneužitiu a ohrozeniu poskytovateľov, zoficiálni šedú zónu terénnej opatrovateľskej služby)**
* **odčlenenie verejných poskytovateľov od rozpočtov samospráv, právo na právnu subjektivitu**
* **skutočné zrovnoprávnenie klientov poskytovateľov a poskytovateľov bez rozdielu zriaďovateľa**

1. **Kým nebudú systémové zmeny – rýchla Novela zákona 448/2008 a presadenie zavedenia obligatórnej povinnosti samospráv na úhradu FPP pod hrozbou sankcie za neplnenie si zákonnej povinnosti**

**Dovoľte mi poďakovať sa najbližším spolupracovníčkam: pani podpredsedníčke Božene Bušovej a tajomníčke Krístíne Kovacs, asistentke Dane Florišovej, PR managerovi Jurajovi Miklošovi a pracovníčke sekretariátu Gabriele Mihalovičovej. Opakovane ďakujem všetkým koordinátorom za to ako bravúrne zvládajú distribúciu darov a OOPP.**

**Napriek stratám, ktoré rok 2020 priniesol pre krajinu, ale aj pre konkrétne rodiny, APSS v SR situáciu podľa možností, ktoré má, zvláda. Posilnila svoje postavenie aj pomoc voči členom a ja verím, že túto devízu v roku 2021 zužitkujeme pre dobro našich zamestnancov i klientov a že sa nám podarí posunúť sociálne služby k lepšiemu.**

**Anna Ghannamová, predsedníčka APSS v SR**

**Prehľad aktivít a vyznačenie kľúčových udalostí a stanovísk APSS v SR v roku 2020**

**január**

2.1. Začatie prác na novom webe Dobré srdce

3.1. Rozhovor predsedníčky APSS v SR pre časopis Sociální služby v ČR

8.1. Zmluva TASR o odoberaní spravodajstva / využívame na FB asociácie aj do časopisu ŠANCA

17.1. Porada asociácie / konferencia, školenia, DS

20. 1. Začatie prác na 1. Čísle časopisu ŠANCA

30. 1. Workshop Ridop – vystúpenie predsedníčky o prioritách dlhodobej starostlivosti pre novú vládu

31.1. Telemost s Jiřím Horeckým / zápas za zvýšenie miezd v sociálnych službách

**fabruár**

3.2. Pomoc APSS v SR pre poskytovateľov, ktorí sa zapojili do Dopytovej výzvy a nemajú preplácané faktúry Implementačnou agentúrou MPSVR SR

6.2. Odpovede politických strán na dotazník APSS v SR /uverejnené v 1. čísle ŠANCE

11. 2. Predsedníctvo APSS v SR

12.2. Účasť predsedníčky APSS v SR na porade ku komunitnému plánu hlavného mesta Bratislavy

**19.2. Tlačová beseda APSS v SR, Komory opatrovateliek, Asociácie odborných pracovníkov: dokument Odporúčania odbornej praxe pre novú vládu SR / k dokumentu sa pridala Slovenská katolícka charita, Evanjelická diakonia ACEV a nezávislá platforma SocioFórum**

**22.2. Stretnutie s programovým riaditeľom RTVS Ťapákom k Dobrému srdcu 2020**

23.2 Príprava kurzov kineestetiky (mali byť 30-31.3 a 1.-2.4)// pre pandémiu boli zrušené

25. 2.

- Stretnutie s generálnym partnerom Dobrého srdca 2020 Hartmann, pani Bezeli

- Účasť predsedníčky na panelovej diskusii k dlhodobej starostlivosti MZ SR

**marec**

5.3. Účasť predsedníčky na workshope opatrovateliek v Trenčíne

9.3. stretnutie s dramaturgom RTVS Pavlom Chovancom, ohľadom nastavenia II. ročníka celoslovenskej ankety o najlepších pracovníkov v sociálnych službách DOBRÉ SRDCE 2020

**6.3. Zákaz návštev zariadení sociálnych služieb z dôvodu pandémie COVID – 19 hlavným hygienikom**

**9.3. List APSS v SR ministrovi Richterovi / zatvorenie ZSS a považovať neobsadené miesto za obsadené, OOPP a umožniť zástupcovi APSS v SR byť v Ústrednom krízovom štábe**

9.-10. 3. Školenie bazálnej stimulácie 1. časť (druhá bol zrušená z dôvodu pretrvávajúcej pandémie)

18.3.

- Porada asociácie

**- List premiérovi Pellegrinimu a Krízovému štábu: 10 odporúčaní APSS v SR na zabezpečenie prevencie v s. s. voči Covid - 19, poslané aj budúcemu premiérovi Igorovi Matovičovi do centrály OĽANO ///– zápas o testovanie v s.s. a rovnomerné delenie OOPP**

19.3. Teleráno Markíza

20.3. Stretnutie so zástupcami Slovenskej lekárnickej komory

24.3. List: Argumenty pre štátnu tajomníčku Gaborčákovú na testovanie zamestnancov aj klientov v ZSS

**26.3.**

- **List prezidentke SR Zuzane Čaputovej**

- List Krajniakovi a Kollárovi : SOS sociálne služby – ochráňme ich pred pandémiou

- **Stanovisko APSS v SR voči usmerneniu MZ SR o “netestovaní klientov” v s. s. / Šuvada**

**apríl**

**3.4. Otvorený list premiérovi Matovičovi**

**6.4. list Matovičovi s podpismi, županov, Jednoty dôchodcov, Únia mies, Stavrovská**

7.4. 1.

- Zasadnutie novej pracovnej skupiny na MPSVR SR

- Zaslanie MANUÁLu počas pandémie pre členov

11.4. **Spustenie testovania zamestnancov ZSS – členov APSS v SR PCR testami z daru Nadácie J&T a EPH / 10 000 testov**

**14.4.**

**- prijatie uznesenia vlády SR č. 220 / aj o testovaní v s. s.**

**- Vyhlásenie organizácií v s. s. pre Krízový štáb a vládu SR**

**15.4. Začatie rozdávania darov** cez koordinátorov/ prášok zo spoločnosti Professional Support

16.4. Predsedníčka APSS v SR odpovedá v TA3 na otázky divákov

17.4. Diskusia Týždeň/ Ghannamová, Dobrotková, Kočanová

20.4. Denník N komentár A. Ghannamovej

21.4**.**

**- List Krajniakovi a hlavnému hygienikovi o Vydanie Usmernenia k Uzneseniu vlády 220 zo 14.4. !**

**-** rozhovor predsedníčky pre Rádio Slovensko – **K VECI**

**22.4. Prijatie zástupcov strešných organizácií v s. s. u prezidentky SR Zuzany Čaputovej**

**23.4. Mimoriadne zasadnutie výboru NR SR pre sociálne veci – prezentácia priorít APSS v SR na ochranu s. s. pred pandémiou, nedostatok OOPP a personálu**

24.4. Mimoriadna relácia TV Markíza o sociálnych službách – predsedníčka A. Ghannamová, Krajniak, Krajčovič

27.4.

- Spustenie testovania rýchlo-testami v s. s. štátom

- TA3 vystúpenie A. Ghannamovej

**28.4. Pokračovanie mimoriadneho výboru NR SR pre sociálne veci** – vystúpenie predsedníčky APSS

29.4. 2.zasadnutie pracovnej skupiny na MPSVR SR a odovzdanie **Aktualizovaných priorít APSS v SR štátnej tajomníčke MPSVR SR Gasborčákovej**

28.-29.4 Konferencia APSS v SR ZRUŠENÁ

30.4. Stretnutie Dôvera – Cehlárik / dary pre členov (dezinfekcia, štíty)

**máj**

1.5. Podpora Komore opatrovateliek – predsedníčka na demonštrácii na hraniciach s Rakúskom

2.5. **Dobré srdce na Dobré srdce pomáha/ žiadosť o verejnú zbierku na MV SR**

4.5. Vyhodnotenia plnenia Vyhlásenie organizácií s. s. pre Krízový štáb a vládu

6.5. Aktualizácia MANUALu pre členov a zaslanie vzoru Krízového plánu v ZSS

14.5. List županom

**15.5. Tlačová beseda Dobré srdce pomáha a vyhlásenie verejnej zbierky**

26.5. 3. Zasadnutie pracovnej skupiny na MPSVR SR

27.5 Prevzatie Rozhodnutia MV SR o verejnej zbierke

28.5. Vystúpenie predsedníčky v relácii REFLEX v TV Markíza o ignorácii obcí platiť FPP

**jún**

4.6. Účasť na natáčaní TV Markíza – Pomôže celé Slovensko – zbierka pre APSS v SR určená pre matky s deťmi v núdzi, týrané a zneužívané ženy

5.6. Teleráno informácie o zbierke pre krízovú intervenciu

15.6. Beseda v SRO

17.6**.**

**- List ministrovi Krajniakovi o odškodnení pre poskytovateľov s. s. za straty spôsobené pandémiou**

- RTVS Reportéri/ stav sociálnych služieb v SR pre pandémiu a počas pandémie

- Rádio Regina rozhovor s A. Ghannamovou

18.6. TA3 rozhovor

23.6.

- Okrúhly stôl Inkofórum

- Porada vedenia APSS v SR

24.6. Redakčná rada ŠANCA

25.6.

- **Predsedníctvo APSS v SR**

- 4. zasadnutie pracovnej skupiny na MPSVR SR

26.6. Zaslanie návrhu na rozdelenie daru Nadácie Markíza členom APSS v SR

29.6. Stretnutie P. Stankovský ELISAN – dezinfekčný vrátnik do ZSS

**júl**

8.7. Stretnutie k digitalizácii seniorov. Miroslav Kakáš

17.7. Stretnutie Marek Vician film o Štandardoch kvality sociálnych služieb

22.7. Stretnutie pani Živicová analýza o zvýšených nákladoch ZSS na 1. Vlnu pandémie Covid

**august**

3.8. Stretnutie so zástupcami generálneho partnera APSS v SR na rok 2020 Kimberly Clark - Depend

10.8. Porada ku konferencii

**19.8. Vyhlásenie APSS v SR k súčasnej epidemiologickej situácii / žiadali sme:**

- dodanie OOPP na II. Vlnu pandémie

- o znovu testovanie klientov, ktorí sa vracajú z nemocníc

- o preplácanie PCR testu pre nových klientov

- o výšku a termín odmien pre zamestnancov s.s.

- odškodnenie za straty počas 1. Vlny pandémie

20.8. Požiarna ochrana v ZSS, výsledky Správy najvyššieho kontrolného úradu, ohrozenia - stretnutie

24.8. stretnutie k dodržiavaniu GDPR kamery v ZSS / článok Šanca

27.8. stretnutie Lekárnická komora

31.8. stretnutie so zástupcom Asociácie prijímateľov s. s. na tému: Ako APSS v SR chráni klientov počas pandémie?

**september**

7.9. Hotel Bratislava Konferencia, stretnutie k možnosti organizovania konferencie

**8.9. Stretnutie štátna tajomníčka: Žiadosť o zjednodušenie a zjednotenie postupu voči ZSS v karanténe**

**9.9. Stretnutie Expertná skupiny Priority 2030**

9.9. Pnenumónia v ZSS stretnutie, očkovanie proti pneumokokom

**11.9. Valné zhromaždenie Komora opatrovateliek Slovenska**

22.9. stretnutie Firma na odhlučnenie stropov spolupráca APSS v SR / partner konferencie

**október**

1.10. stretnutie so zástupcami spoločnosti Kimberly Klark – Depend ako exkluzívnym partnerom konferencie APSS v SR

14.10. Účasť predsedníčky na Tlačovej konferencii Asociácie pneumológov: Pneumónia v ZSS

16.10 Online porada RÚZ

20.10. Relácia Slovenský rozhlas Ghannamová s Gaborčákovou

26.10

- RTVS

- stretnutie so spoločnosťou Danone k spolupráci s APSS v SR, dar pre členov

**november**

2.11. pripomienky materiál pani Repkovej

**3.11.Otvorený list zriaďovateľov zariadení sociálnych služieb premiérovi a vláde. Žiadali sme:**

- schváliť jednotný text k prepúšťacej správe prijímateľa s.s. vracajúceho sa z nemocnice do zariadenia a potvrdenie o neinfekčnosti od odborného lekára

- schváliť novelu zákona 227/2002, aby bola možné uloženie pracovnej povinnosti aj pre pracovníkov s.s.

- schváliť poskytnutie hygienického štandardu aj pre ZSS

- podpísala APSS v SR, SK8, ÚMS a SocioFórum

**18.11. on- line KONFERENCIA APSS v SR Penati Club**

26.11. stretnutie spoločnosti Globcom – dar pre covidové zariadenia 50 fľaštičiek kvapiek GEO-Covirum, ktoré uľahčujú priebeh ochorenie Covid- 19

30.11. Rozhovor SRO

**december**

3.12. Online diskusia Dôstojné starnutie

8.12. Rada partnerstva BSK

15.12. Stretnutie so zástupcami spoločnosti Bezeli Hartmann a dohoda o tom, že budú hlavný partner APSS v SR na rok 2021 a Generálny partner Národnej ceny starostlivosti Dobré srdce 2021

15.12 Professional Support, stretnutie k dohode o tom, že budú Hlavný partner APSS v SR na rok 2021

17.12. Stretnutie so zástupcami spoločnosti Kimberly Clark – Depend k tomu, že budú Generálny partner APSS v SR na rok 2021 a Hlavný partner Národnej ceny starostlivosti Dobré srdce 2021

**23.12. Stretnutie s novým programovým riaditeľom RTVS Antonom Šulíkom k možnej spolupráci RTVS a APSS v SR v projekte Dobré srdce 2021**